

**Ministerul Mediului**

**Agenţia Naţională pentru Protecţia Mediului**

|  |
| --- |
| **Agenţia pentru Protecţia Mediului Bistriţa-Năsăud** |

**DECIZIA ETAPEI DE ÎNCADRARE – proiect 08.12.2017**

Ca urmare a solicitării de emitere a acordului de mediu adresată de **COMUNA TELCIU,** cu sediul în localitatea Telciu, str. Principală, nr. 744B, comuna Telciu, județul Bistriţa-Năsăud, înregistrată la Agenţia pentru Protecţia Mediului Bistriţa-Năsăud cu nr. 5.043/04.05.2017, *ultima completare cu nr. 13.450/28.11.2017*, în baza Hotărârii Guvernului nr. 445/2009 privind evaluarea impactului anumitor proiecte publice şi private asupra mediului, modificată şi completată prin H.G. nr. 17/2012 şi a Ordonanţei de Urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare, aprobată cu modificări prin Legea nr. 49/2011,

Agenţia pentru Protecţia Mediului Bistriţa-Năsăud decide, ca urmare a consultărilor desfăşurate în cadrul şedinţei Comisiei de Analiză Tehnică din data de *06.12.2017*, că proiectul *"P.N.D.R.÷ Drumuri forestiere în comuna Telciu, judeţul Bistriţa-Năsăud – etapa IV"*, amplasat în extravilanul comunei Telciu*,* județul Bistriţa-Năsăud, **nu se supune evaluării impactului asupra mediului şi nu se supune evaluării adecvate**.

Justificarea prezentei decizii:

**I.** Motivele care au stat la baza luării deciziei etapei de încadrare în procedura de evaluare a impactului asupra mediului sunt următoarele:

*a) proiectul propus intră sub incidenţa H.G. nr. 445/2009 privind evaluarea impactului anumitor proiecte publice şi private asupra mediului, fiind încadrat în Anexa 2, la:*

 **-** *punctul 10, lit.e), construirea drumurilor, altele decât cele prevăzute în anexa 1;*

 **-** *punctul 13, lit. a): "orice modificări sau extinderi, altele decât cele prevăzute la pct. 22 din anexa nr. 1, ale proiectelor prevăzute în anexa nr. 1 sau în prezenta anexă, deja autorizate, executate sau în curs de a fi executate, care pot avea efecte semnificative negative asupra mediului";*

*b)* *proiectul stabilește lucrările necesare pentru modernizarea a 5 drumuri forestiere, amplasate în extravilanul comunei, în forn forestier administrat de către Ocolul Silvic Comunal Telciu R.A., astfel:*

|  |  |  |
| --- | --- | --- |
| **Nr. crt.** | **Denumire drum forestier** | **Lungime** **[m]** |
| 1. | Drum forestier FE003 Radomir ÷ UP I Bichigiu | 1.870 |
| 2. | Drum forestier FE004 Fiezel Obârșie ÷ UP I Bichigiu | 400 |
| 3. | Drum forestier FE007 Valea Iscrazii ÷ UP II Fiad | 4.250 |
| 4. | Drum forestier FE020 Strâmba Stanga ÷ UP IVStrâmba - Rebra | 3.180 |
| 5. | Drum forestier FN001 Bichigel ÷ UP I Bichigiu | 1.125 |
|  | **TOTAL** | **10.825** |

*Unitatea de producție IV Strâmba-Rebra se suprapune parțial cu Parcul național Munții Rodnei și siturile Natura 2000 ROSCI0125 și ROSPA0085 Munții Rodnei.*

*Investiția este necesară pentru:*

 ✓ *accesibilizarea la proprietăți prin drumuri proprii, fără încălcarea altor proprietăți vecine, conectate pe o distanță cât mai scurtă cu rețeaua publică de transport;*

 ✓ *reducerea distanțelor de colectare a materialului lemnos;*

 ✓ *favorizarea efectuării unei silviculturi moderne şi ecologice, bazate pe recoltarea materialului lemnos programat spre tăiere cu ajutorul funicularelor;*

 ✓ *facilitarea accesului exploatațiilor forestiere din comună;*

 ✓ *ameliorarea calității mediului și diminuarea surselor de poluare;*

 ✓ *dezvoltarea turismului în zonă.*

 ✓ *asigurarea unei infrastructuri de rețele de drumuri corespunzătoare pentru activitatea de pază a pădurilor, pentru combaterea tăierilor ilegale de arbori, transportului și comercializării ilegale de material lemnos.*

 ✓ *accesul ușor și rapid în caz de incendii în pădure, în caz de calamități naturale, în cazul lucrărilor de protecție a pădurii și combatere a dăunătorilor pădurii.*

*Elementele luate în calcul pentru reabilitare:*

***-*** *traseul în plan: traseul proiectat se suprapune integral peste traseul existent al fiecărui drum. Acolo unde este posibil, dar numai cu condiția ca terenul respectiv să fie disponibil, se vor face corecții ale traseului, prin retrasarea aliniamentelor și marirea razelor de racordare cu ajutorul unor curbe progresive (pentru raze cuprinse intre valorile minime si cele curente), sau circulare, pentru curbe cu raze mai mari decat raza recomandabila.*

*Curbele vor fi amenajate in functie de raza de racordare, de viteza de proiectare permisa de traseul existent;*

***-*** *profilul longitudinal: s-a urmărit corectarea profilului existent al terenului, cu respectarea cotelor obligatorii și preluarea denivelărilor longitudinale, ținând seama de volumul cel mai mic de lucrări de terasamente;*

***-*** *profilul transversal tip: s-au adoptat profile transversale tip pentru fiecare drum forestier analizat.*

*Drumurile forestiere care fac obiectul acestui proiect sunt drumuri de categoria a III – a, secundare și au partea carosabilă de 2,75 m și acostamente de 0,375 m, pantă transversală de 4,00% , drumuri pietruite.*

*Structura rutiera propusă:*

*Structura rutieră va fi formată din următoarele straturi:*

*• pe drumul forestier Strâmba Stanga între km 0+000-0+875 se aplică următorul sistem rutier:*

***-*** *15cm strat din piatră spartă împanată;*

***-*** *25cm strat de fundație din balast;*

***-*** *15cm strat de formă din împietruire existente.*

*• pe restul tronsoanelor, drumuri din pământ:*

***-*** *15cm strat din piatră spartă împanată;*

***-*** *20cm strat de fundație din balast;*

***-*** *20cm strat de formă din refuz de ciur.*

*Amenajarea curbelor:*

***-*** *supralărgirea părții carosabile pentru înscrierea autovehiculelor în curbă;*

***-*** *înlocuirea profilului transversal cu 2 pante din aliniament cu un profil cu pantă transversală mică, spre interiorul curbei, pentru prevenirea derapajului;*

***-*** *acostamente: realizate pe fiecare parte a drumurilor care se modernizează, având lățimea 2 x 0,375 m și consolidate cu piatră spartă și balast.*

 *Consolidarea acostamentelor este necesară pentru evitarea formării făgașelor și creșterea siguranței circulației;*

***-*** *lucrări de colectare și evacuare a apelor: apele vor fi colectate în șanțuri din beton, santuri din pământ, prin intermediul podețelor existente și a celor proiectate vor fi transportate către văile și canalele existente , iar de aici către emisarul principal – râul Sălăuța.*

 *Pentru asigurarea continuității scurgerii apelor, podețele existente se vor decolmata, cele subdimensionate se vor înlocui și acolo unde apa stagnează pe platforma drumului se vor amplasa podețe tubulare noi, cu diametrul de Ø800 mm si Ø1000 mm și lungimea de 5,00 m, 6,00 m și 7,50 m, cu cameră de cădere și coronamente din beton. De asemenea se vor amplasa podete din elemente prefabricate tip P2 si D3. În dreptul drumurilor laterale se vor amplasa podete tubulare tip Ø600 mm cu L=7,50 m;*

***-*** *intersecții și drumuri laterale: toate intersecțiile vor fi racordate la cotele proiectate pentru drumurile forestiere care se modernizează, drumurile laterale se vor balasta pe lungimea de 25 m (inclusiv șanțurile vor fi amenajate pe această lungime);*

***-*** *stații de încrucișare: pe drumurile forestiere cu lățimea părții carosabile de 2,75 m se vor realiza statii de incrucisare la distante de maxim 300-400 m. În punctul final (din pădure) al drumului forestier se vor proiecta, în funcţie de condiţiile de relief, staţii de întoarcere, sub formă de platformă sau buclă. Platformele de întoarcere pot avea forme diferite (dreptunghiulare cu colţuri rotunjite, ovoidale) şi pot fi amplasate simetric sau asimetric faţă de axa drumului, în funcţie de relief, urmărindu-se ca lucrările terasiere să fie cât mai reduse, iar drumul stabil. Lăţimea platformei va fi de 15…22 m, lungimea 25…30 m.*

*Stațiile de intoacere și statiile de incrucișare vor avea acelașii sistem rutier ca si drumul pe care se executa;*

***-*** *durata de exploatare: din punct de vedere al capacității portante, durata de exploatare estimată este de 10 ani;*

*c) conform prevederilor legale, organizarea de șantier va fi analizată și fixată de constructor și beneficiar, cu asigurarea unui impact minim asupra factorilor de mediu. Organizarea de şantier constă în amenajarea unei platforme pietruite, împrejmuite, pentru montarea de containere metalice tip pentru birou şef punct de lucru, magazie şi grup social pentru personal;*

*d) proiectul are efect cumulativ cu alte proiecte/activități existente în zonă, dar efectul cumulat este nesemnificativ;*

*e) nu se asigură utilități hidroutilitare pentru realizarea proiectului propus;*

*f) dintre resursele naturale se utilizează piatră spartă, nisip, apă tehnologică în cantități limitate în faza de construcție;*

*g) la faza de realizare a proiectului rezultă deşeuri de construcție, care vor fi valorificate prin agenţi economici autorizaţi şi deşeuri de tip menajer, care vor fi predate operatorului de salubritate din zonă;*

*h) nu se utilizează substanţe periculoase sau tehnologii care să inducă risc de accidente;*

*i) prin respectarea măsurilor preventive şi de protecţie a factorilor de mediu propuse, probabilitatea impactului asupra factorilor de mediu este redusă.*

*j) din analiza listei de control pentru etapa de încadrare* *privind evaluarea impactului asupra mediului, finalizată în şedinţa Comisiei de Analiză Tehnică, nu rezultă un impact semnificativ asupra mediului al proiectului propus.*

*k) pe parcursul derulării procedurii de mediu, anunțurile publice au fost mediatizate prin: afişare la sediul Primăriei comunei Telciu, publicare în presa locală, afişare pe site-ul şi la sediul A.P.M. Bistriţa-Năsăud.*

*Nu s-au înregistrat contestaţii/observații/comentarii din partea publicului interesat.*

**II.** Motivele care au stat la baza luării deciziei etapei de încadrare în procedura de evaluare adecvată sunt următoarele:

a) *proiectul propus intră sub incidenţa art. 28 din Legea nr. 49/2011 pentru aprobarea O.U.G. nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, cu completările și modificările ulterioare, drumul forestier FE020 Strâmba stânga fiind amplasat în Parcul Național Munții Rodnei și siturile Natura 2000 ROSCI0125 și ROSPA0085 Munții Rodnei între km 1+020-3+180.*

*Pentru realizarea investiției s-a obținut avizul Administrației Parcului Național Munții Rodnei R.A. cu nr. 1025 din 20.10.2017, cu condiții.*

*Măsurile pentru protecția biodiversității:*

* *se vor respecta cu prioritate măsurile impuse prin avizul administratorului ariei naturale protejate.*
* se vor aplica cu stricteţe măsurile de reducere a impactului pentru speciile şi habitatele naturale protejate;
* *la executia lucrării se va solicita ca utilajele sa fie verificate tehnic, să fie de generație recentă și să fie dotate cu sisteme de reducere a poluanților. Transportul materialelor la șantier se va realiza pe drumurile existente.*
* se vor lua toate măsurile necesare, evitării poluării factorilor abiotici (apei, aerului, solului şi subsolului) şi biotici (florei şi faunei), precum şi pentru reducerea impactului asupra biodiversităţii;
* lucrările de decopertare se vor realiza astfel încât, pământul vegetal să poată fi utilizat la refacerea cadrului natural sau pentru realizarea de lucrări de refacere a terenurilor degradate;
* *excedentele de materiale rezultate în urma săpăturilor, vor fi transportate şi depozitate, conform acordurilor încheiate cu beneficiarul, în locuri special amenajate (rampe de deşeuri sau terenuri scoase din folosinţă şi având această destinaţie) cu respectarea principiilor ecologice.*
* se interzice depozitarea materialelor de orice tip în apropierea cursurilor de apă, traversate de tronsoanele de drum supuse infiinţării şi modernizării;
* *restrângerea pe cât posibil a spaţiului de depozitarea materiilor prime pe suprafeţe raţional dimensionate, lângă obiectivul de execuţie;*
* *respectarea proiectului tehnic privind traseele stabilite, modul de realizare efctivă a investiției și instruirea personalului care execută lucrarea privind repectarea integrității ariilor naturale protejate în care se vor executa lucrări;*
* operaţiile generatoare ale unor niveluri de zgomot mai ridicate, vor fi etapizate corespunzător, în vederea reducerii la minim a efectelor dăunătoare asupra speciilor;
* după executarea lucrărilor, terenurile afectate se vor reface şi se vor aduce la starea iniţială.

**Condiţii de realizare a proiectului:**

*1. Se vor respecta prevederile O.U.G. nr. 195/2005 privind protecţia mediului, cu modificările şi completările ulterioare.*

*2. Materialele necesare pe parcursul execuţiei lucrărilor vor fi depozitate numai în locuri special amenajate, astfel încât să se asigure protecţia factorilor de mediu.*

*3. Organizarea de şantier aferentă desfășurării lucrărilor de execuție cu suprafața de 2500 mp se va realiza în ariilor natural protejate menționate mai sus;*

*4. Deşeurile menajere vor fi transportate şi depozitate prin relaţie contractuală cu operatorul de salubritate, iar deşeurile valorificabile se vor preda la societăţi specializate, autorizate pentru valorificarea lor.* *Colectarea deşeurilor menajere se va face în mod selectiv (cel puţin în 3 categorii), depozitarea temporară fiind realizată doar în cadrul suprafeţei prevăzută pentru organizarea de şantier. Se va realiza evidenţa acestor deşeuri în baza HG 856/2002 şi respectiv a HG 621/2005 pentru gestionarea ambalajelor şi a deşeurilor de ambalaje.*

 *Eliminarea de pe amplasament se va face ţinându-se strict evidenţa acestor deşeurilor tehnologice confrom HG 856/2002 şi OUG 16/2001 (modif. şi compl.).*

*5. Se interzice depozitarea necontrolată a deşeurilor (direct pe sol, etc.) ca şi incinerarea lor.*

*6. Pământul rezultat din săpături va fi utilizat pentru lucrări de nivelare şi de refacere a terenului. Se vor reface toate taluzurile afectate de săpături, prin protecție cu piatră și se vor înierba taluzele libere. Excedentul de pământ din săpătură va fi transportat în depozit, unde va fi împrăștiat și compactat, astfel încât terenul să revină la forma inițială.*

*7. Pentru realizarea lucrărilor nu se vor ocupa suprafeţe suplimentare, utilizându-se doar platforma drumului.*

*8. Se vor lua toate măsurile necesare pentru:*

 *- evitarea scurgerilor accidentale de produse petroliere de la mijloacele de transport şi utilaje utilizate;*

 *- evitarea depozitării necontrolate a materialelor folosite şi a deşeurilor rezultate;*

 *- asigurarea permanentă a stocului de materiale și dotări necesare pentru combaterea efectelor poluărilor accidentale (materiale absorbante).*

*9. Autovehiculele şi utilajele folosite vor respecta normele şi prevederile privind emisiile de noxe şi de zgomot. Mijloacele de transport şi utilajele folosite vor fi întreţinute corespunzător, pentru a se evita emisiile de noxe în atmosferă şi scurgerile accidentale de carburanţi şi lubrifianţi.*

 *Reducerea impactului asupra solului şi subsolului se realizează prin utilizarea mijloacelor de transport şi montaj în stare bună de funcţionare şi depozitarea controlată a reziduurilor şi a materialelor de construcţii.*

 *Pentru a evita poluarea în vecinătatea lucrărilor, utilajele vor fi stocate la sfârşitul zilei de lucru într-o parcare special amenajată într-o zonă mai înaltă, prevăzută cu o pantă astfel încât apele pluviale şi eventualele scăpări de carburanţi să fie reţinute într-un separator de produse uşoare. Impurificarea apelor poate apărea şi în cazul unor scurgeri accidentale de produse petroliere de la maşinile şi utilajele din timpul execuţiei, aceste scurgeri fiind în cantităţi mici nu pot infesta apa subterană.*

*10. Amenajarea corespunzătoare a organizării de şantier în ceea ce priveşte utilităţile (apă, electricitate, dotarea cu grup sanitar ecologic, colectarea apei uzate menajere, după caz) şi depozitarea materialelor periculoase şi inflamabile conform legislaţiei în vigoare.*

***Amplasarea organizării de șantier se va face strict în afara Parcului Național Munții Rodnei și a siturilor Natura 2000 ROSCI0125 și ROSPA0085 Munții Rodnei;***

*11. La terminarea lucrărilor se va dezafecta zona organizării de şantier, se vor îndepărta atât materialele rămase neutilizate cât şi deşeurile rezultate în timpul lucrărilor, iar suprafeţele de teren afectate de lucrările de execuţie vor fi aduse la starea iniţială.*

*12. Alimentarea cu carburanţi a mijloacelor auto și schimburile de ulei se vor face numai pe amplasamente autorizate.*

*13. Se interzice accesul de pe amplasament pe drumurile publice cu utilaje, maşini de transport necurăţate. Titularul activităţii are obligaţia asigurării cu instalaţiile corespunzătoare acestui scop - instalaţii de spălare şi sistem colector de ape uzate.*

 *Lucrările necesare pentru realizarea investiției nu vor avea un impact semnificati asupra factorilor de mediu și asupra ariilor natural protejate.*

 *După punerea în funcţiune a obiectivului, calitatea apelor de suprafaţă şi subterane este garantată prin colectarea apelor de pe ampriza drumurilor în șanțurile / podețelor dimensionate astfel încât să asigure preluarea integrală și în condiții extreme a apelor pluviale și direcționarea lor pre emisar.*

*14. Se interzice spălarea autovehiculelor în albia cursurilor de apă.*

*15. La stabilirea programului de lucru şi de transport a materialelor necesare se vor lua măsuri de diminuare la minim a potenţialului disconfort creat locuitorilor sau obiectivelor de interes public.*

*16. Se vor lua măsurile necesare pentru prevenirea degajării şi împrăştierii prafului, în special pe timpul lucrărilor de aplicare strat de nisip (instalare barieră de protecţie, umectări ş.a.).*

*17. Amenajarea corespunzătoare a organizării de şantier în ceea ce priveşte utilităţile (apă, electricitate, dotarea cu grup sanitar ecologic, colectarea apei uzate menajere, după caz) şi depozitarea materialelor periculoase şi inflamabile conform legislaţiei în vigoare.*

*16. La terminarea lucrărilor se va dezafecta zona organizării de şantier, se vor îndepărta atât materialele rămase neutilizate cât şi deşeurile rezultate în timpul lucrărilor, iar suprafeţele de teren afectate de lucrările de execuţie vor fi aduse la starea iniţială.*

*17. La execuția lucrărilor se vor respecta întocmai cele menționate în memoriul de prezentare (date, parametri), justificare a prezentei decizii.*

*18. La finalizarea investiției titularul va notifica Agenţia pentru Protecţia Mediului Bistriţa-Năsăud și Comisariatul Județean Bistrița-Năsăud al GNM pentru verificarea conformării cu actul de reglementare solicitat.*

**Prezentul act de reglementare este valabil pe toată perioada punerii în aplicare a proiectului.**

**În cazul în care proiectul suferă modificări, titularul este obligat să notifice în scris *Agenţia pentru Protecţia Mediului Bistriţa-Năsăud* asupra acestor modificări, înainte de realizarea acestora.**

**Nerespectarea prevederilor prezentului act se sancționează conform prevederilor legale în vigoare.**

**Verificarea conformării cu prevederile prezentului act se face de către Garda Naţională de Mediu/Comisariatul judeţean Bistriţa-Năsăud şi Agenţia pentru Protecţia Mediului Bistriţa-Năsăud.**

Prezenta decizie poate fi contestată în conformitate cu prevederile Hotărârii Guvernului nr. 445/2009 şi ale Legii contenciosului administrativ nr. 554/5004, cu modificările şi completările ulterioare.

**Menţiuni despre procedura de contestare administrativă şi contencios administrativ.**

 Orice persoană care face parte din publicul interesat şi care se consideră vătămată într-un drept al său ori într-un interes legitim, se poate adresa instanţei de contencios administrativ competente pentru a ataca, din punct de vedere procedural sau substanţial, actele, deciziile sau omisiunile Agenţiei pentru Protecţia Mediului Bistriţa-Năsăud, care fac obiectul participării publicului în procedura de evaluare a impactului asupra mediului, prevăzute de H.G. nr. 445/2009, cu respectarea prevederilor Legii contenciosului administrativ nr. 554/2004, cu modificările ulterioare.

Actele sau omisiunile Agenţiei pentru Protecţia Mediului Bistriţa-Năsăud, care fac obiectul participării publicului în procedura de evaluare a impactului asupra mediului, se atacă odată cu decizia etapei de încadrare.

 Se pot adresa instanţei de contencios administrativ competente şi organizaţiile neguvernamentale care promovează protecţia mediului şi îndeplinesc condiţiile cerute de legislaţia în vigoare, considerându-se că acestea sunt vătămate într-un drept al lor sau într-un interes legitim.

 Soluţionarea cererii se face potrivit dispoziţiilor Legii nr. 554/2004, cu modificările ulterioare.

Înainte de a se adresa instanţei de contencios administrativ competente, persoanele care fac parte din publicul interesat şi care se consideră vătămate într-un drept ori într-un interes legitim, trebuie să solicite Agenţiei pentru Protecţia Mediului Bistriţa-Năsăud, în termen de 30 de zile de la data aducerii la cunoştinţa publicului a deciziei etapei de încadrare revocarea respectivei decizii.

 Agenţia pentru Protecţia Mediului Bistriţa-Năsăud are obligaţia de a răspunde la plângerea prealabilă în termen de 30 de zile de la data înregistrării acesteia.

**Procedura administrativă prealabilă este gratuită**.

 DIRECTOR EXECUTIV, ŞEF SERVICIU

 AVIZE, ACORDURI, AUTORIZAŢII,

biolog-chimist Sever Ioan ROMAN ing. Marinela Suciu

 ÎNTOCMIT,

 ing. Georgeta Cosma